      MUNICIPIUL CRAIOVA   
      CONSILIUL LOCAL AL MUNICIPIULUI CRAIOVA

        HOTĂRÂREA NR. 191
privind aprobarea schimbului de locuinţe sociale, între titularii contractelor de închiriere nr.953/2015 şi nr.172402/2012
         Consiliul Local al Municipiului Craiova întrunit în şedinţa ordinară din data de 26.05.2016;

   Având în vedere raportul nr.89393/2016 întocmit de Direcţia Fond Locativ şi Control Asociaţii de Proprietari prin care se propune aprobarea schimbului de locuinţe sociale, între titularii contractelor de închiriere nr.953/2015 şi nr.172402/2012;   
    În conformitate cu prevederile art.868 alin.2 şi art.1763 din Codul Civil;             

          Potrivit Hotărârii Consiliului Local al Municipiului Craiova nr.58/2012 referitoare la aprobarea Regulamentului de organizare şi funcţionare al Comisiei Sociale;  

 În temeiul art.36 alin.2 lit.d coroborat cu alin.6 lit. a pct.17, art.45 alin.3, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;

                                                HOTĂRĂŞTE:

Art.1. Se aprobă  schimbul de locuinţe sociale, între Bolovan Georgeta Dorina, titulara contractului de închiriere nr.953/22.07.2015, încheiat cu Regia Autonomă de Administrare a Domeniului Public şi Fondului Locativ, ce are ca obiect locuinţa situată  în municipiul Craiova, str.V.G. Paleolog, nr.2, bl.52 B, sc.1, ap.1 şi Bolovan Mariana, titular al contractului de închiriere nr.172402/10.12.2012, încheiat cu municipiul Craiova, prin Primarul Municipiului Craiova, ce are ca obiect locuinţa situată în municipiul Craiova, bvd.Decebal, nr.43, bl.53, sc.1, ap.8.
Art.2. Se împuterniceşte Primarul Municipiului Craiova să încheie şi să semneze actul adiţional de modificare a  contractului de închiriere nr.172402/10.12.2012.
Art.3. Actul adiţional de modificare a contractului de închiriere nr.953/22.07.2015 se încheie de către Regia Autonomă de Administrare a Domeniului Public şi Fondului Locativ.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Fond Locativ şi Control Asociaţii de Proprietari, Regia Autonomă de Administrare a Domeniului Public şi Fondului Locativ, Bolovan Georgeta Dorina şi Bolovan Mariana vor aduce la îndeplinire prevederile  prezentei hotărâri.

